**Dia Mundial de la Sida, 1 de desembre de 2023**

CONVOCATÒRIA DE MITJANS

**La presidenta del Comitè 1D, Marta Melgosa, atendrà els mitjans de comunicació amb motiu del Dia Mundial de la Sida.**

**LLOC: Divendres, 1 de desembre cap a les 08:15 hores, abans de l’acte institucional al Palau de la Generalitat**, **davant la carpa del Comitè1D a la Plaça Sant Jaume.**

**GRÀFICS:**

* **Els mitjans gràfics podran prendre imatges del Llaç humà a les 11:30 hores.**
* **A les 18 h s’encendran les façanes de l’Ajuntament de Barcelona i la Generalitat de Catalunya amb motiu del Dia Mundial de la Sida.**

**25 anys després, les entitats de l’àmbit del VIH continuen sent essencials per garantir els drets de les persones amb VIH i per eradicar l’estigma i la discriminació**

**L’Enquesta VIH i Discriminació 2023 indica que prop de la meitat de les persones enquestades (47%) ha patit serofòbia (discriminació per raó del VIH) i que un 24% han patit la discriminació en el darrer any,**

**El 85% de les persones que han patit una discriminació no ho ha denunciat, segons l’enquesta.**

**Un 50% de les persones enquestades que viuen a la ciutat de Barcelona han patit discriminació a raó del VIH.**

**Un 25% de dones afirma haver patit també discriminació de gènere.**

Aquest 1 de desembre, Dia Mundial de la Sida, el Comitè 1r de Desembre (Comitè 1D), la Plataforma Unitària d’ONG i d’Entitats comunitàries de l’àmbit del VIH i la sida de Catalunya, celebra 25 anys. En aquest aniversari, el Comitè vol reconèixer l’esforç de totes les persones i entitats que han millorat les condicions materials, la qualitat de vida i els drets de les persones amb VIH a Catalunya. També es donen a conèixer els resultats de l’Enquesta VIH i Discriminació 2023, que indiquen que encara cal treballar per garantir que no es discrimini a les persones amb VIH. Prop de la meitat de les persones enquestades manifesta haver patir serofòbia. Segons les darreres dades de 2019, es calcula que prop de 33.700 persones viuen amb VIH a Catalunya.

**25 anys de Comitè 1r de Desembre**

25 anys després de la seva fundació l’any 1998, el Comitè 1r de Desembre està format per XX entitats, en molts casos fundades per persones amb VIH. Aquestes organitzacions comunitàries porten dècades lluitant pels drets de les persones amb VIH, per la millora de la seva qualitat de vida, pel seu reconeixement social i per a eradicar l’estigma i la discriminació que malauradament encara pateixen. El model actual d’atenció al VIH, molt centrat en el terreny biomèdic, no tracta amb suficient atenció l’estat social i mental de les persones afectades.

En els darrers 25 anys s’han assolit fites com l’aprovació per unanimitat al Parlament de Catalunya de l’Acord Nacional per fer front a l’epidèmia de VIH a Catalunya (2014) o el Pla Operatiu del Pacte Social contra l’estigma i la discriminació de les persones amb VIH (2023), però el treball comunitari continua sent imprescindible per denunciar els casos de discriminació, i per exigir i reivindicar que el Pacte Social sigui una realitat i vagi acompanyat d’una dotació pressupostària adequada.

El Comitè 1r de Desembre també vol fer un reconeixement a les SuperVIHvents, persones que pertanyen a les primeres generacions diagnosticades amb VIH, abans de l’aparició dels tractaments antiretrovirals, i que per tant, porten molts anys vivint amb la malaltia, amb uns processos d’envelliment més intensos i complexos que requereixen respostes mèdiques i socials específiques.

**Darreres dades de l’Enquesta VIH i Discriminació 2023**

Segons l’Enquesta VIH i Discriminació 2023, promoguda pel Comitè 1r de Desembre i adreçada exclusivament a persones amb VIH, la discriminació continua sent una realitat. Alguns dels resultats més destacables de l’enquesta, amb respostes de 174 persones, són:

* Un 47% de les persones enquestades han patit discriminació a raó del VIH (serofòbia). Entre les dones el percentatge és del 31%.
* Un 24% de les persones enquestades han patit alguna discriminació per tenir el VIH els darrers dotze mesos. En el cas de les dones el percentatge és d’un 21%.
* D’aquestes, és rellevant que un 34% han patit la discriminació en l’àmbit de la Salut (a Atenció Primària o a atenció especialitzada) i un 20% en l’àmbit dels Serveis Socials o l’Administració.
* El 85% no ha denunciat les situacions de discriminació que ha patit. Un 35% no ho ha fet perquè considerava que no serviria de res i un 33% per por a les conseqüències.
* Només un 21% de les persones amb VIH enquestades manifesten no haver patit cap tipus de discriminació.
* A nivel social i laboral, un 64% de les persones enquestades té uns ingressos inferiors a 1.500 euros.
* Un 17% de les persones enquestades es troba sense ingressos.
* L’àmbit on menys es comunica l’estatus serològic és el laboral (només es fa un 18% dels casos).
* Un 64% de les persones enquestades té uns ingressos inferiors a 1.500 euros. En les dones aquest percentatge puja al 89%. Un 17% de les persones enquestades es troba sense ingressos i en les dones aquest percentatge és d’un 34%.

**Què és el Comitè 1D?**

El Comitè 1r de Desembre es va crear l’any 1998 com a plataforma d’ONG del àmbit del VIH i la sida a Catalunya per eradicar l’estigma i les discriminacions que pateixen, i incidir en les polítiques per promoure canvis socials, legals i administratius que contribueixin a millorar les seves condicions de vida i garantir els seus drets. Actualment està format per 19 entitats.

**CONTACTE PREMSA per a més informació i entrevistes amb membres del Comitè1D:**

**Telèfon: 661 254 358 /** **oriolsorolla@comite1desembre.org**

**Twitter/ Instagram / Facebook: comite1desembre**

[Enllaç a material de Premsa - Dia Mundial de la Sida 2023 que inclou](https://drive.google.com/drive/folders/1bk81fjc11Fm54STVXPGlSg9AYjDCCKFv?usp=sharing):

* Manifest 2023 del Comitè 1D
* Cartell Dia Mundial de la Sida 2023
* Agenda d’actes de l’1 de desembre de 2023